Startvækst Aarhus Vest åbner tirsdag officielt hos Square One i Gellerup

Brabrand og resten af Aarhus Vest rummer et stort iværksætterpotentiale, men mange finder ikke vej til den gratis hjælp, der allerede findes. Det skal pilotprojektet Startvækst Aarhus Vest være med til at ændre. Tirsdag d. 18. august åbner det nye iværksætter-kontor officielt hos Square One i Gellerup.