Vatanspor klar til at modtage over 1000 tilskuere til pokalkamp mod AaB

På tirsdag d. 25. august lægger fodboldbanen ved Sødalskolen græs til den absolut største hjemmekamp i fodboldklubben Vatanspors historie. Storklubben AaB fra Aalborg kommer på besøg, og værterne har sat alle sejl til for at skabe de bedst mulige rammer for de over 1000 tilskuere, man venter til kampen.