Beboere og aktive i Gellerup-området inviteres til Kulturmødet på Mors

Kulturens helt store årlige fest i Danmark er Kulturmødet på Mors. Sidste år blev festen beriget med en række sprudlende og mangfoldige indslag fra Gellerup Art Factory (GAF) samt fra foreninger og institutioner fra andre bydele i Aarhus. Det var så stor en succes, at GAF og de andre aktører deltager i Kulturmødet igen i år. Og i år inviterer de beboere og aktive i Gellerup med.